Espen Kristiansen

Espen Kristiansen (født 20. mai 1983) er en norsk tidligere ishockeyspiller som spilte for Storhamar Dragons. Han er sønn av den tidligere Storhamarspilleren Per Arne Kristiansen.

Kristiansen gikk gradene i Storhamar, og ble tatt opp på A-laget etterhvert. Han fikk nesten ingen spilletid på førstelaget på grunn av skader og sykdom, og valgte derfor å prøve seg i Gjøvik Hockey. Etter en stund der fortsatte han karrieren sin i Kongsvinger Knights.

I Kongsvinger spilte han såpass bra at Comet Halden valgte å hente ham, og med det fikk han en ny sjanse på eliteserienivå.
Han sa imidlertid opp kontrakten sin bare etter noen få måneder, og valgte å returnere til Hamar og Storhamar Dragons igjen. Da han kom tilbake fikk han spille en del i eliteserien fordi en del spillere var skadet, og her skåret han sitt første A-lagsmål noensinne. Etter denne sesongen ble det litt andrelagsspill, men hjerteproblemer satte dessverre en stopper for karrieren hans.

 Referanser 

 Eksterne lenker 



Kategori:Norske ishockeyspillere
Kategori:Ishockeyspillere for Gjøvik
Kategori:Ishockeyspillere for IK Comet Halden
Kategori:Ishockeyspillere for Kongsvinger Knights
Kategori:Ishockeyspillere for Storhamar Hockey
Kategori:Personer fra Hamar kommune